**Kup Község Német Nemzetiségi Önkormányzat Képviselőtestülete 8595 Kup Fő utca 76.**

Szám: Pk 16-12/2021.

# **JEGYZŐKÖNYV**

**Készült:** Kup Község Német Nemzetiségi Önkormányzat Képviselő-testületének 2021. november 11-én 9.00 órától tartott üléséről.

**Ülés helye:** Községi Könyvtár

8595 Kup Fő utca 90.

**Jelen vannak**: Varga Éva Teréz elnök

Kurali Beatrix elnökhelyettes

Tomojzerné Bartalos Ibolya képviselő

(Jelenléti ív jkv. 1. melléklete)

Tanácskozási joggal volt jelen: Kissné Szántó Mária jegyző

**Varga Éva Teréz elnök** köszöntötte a jelenlevőket, megállapította, hogy a testület határozatképes, mivel 3 nemzetiségi képviselő közül 3 fő jelen van, az ülést megnyitotta.

A következő napirend megtárgyalását javasolta a meghívóban foglaltak szerint: (Meghívó a jkv. 2. melléklete)

1. Támogatás a Pápakovácsi Kastély Német Nemzetiségi Nyelvoktató Általános Iskola részére
2. Kup Vadrózsa Német Nemzetiségi Óvoda támogatása

A testület a javasolt napirenddel vita nélkül egyetértett, más napirendre javaslat nem volt.

## **NAPIREND TÁRGYALÁSA**

### **1.) Támogatás a Pápakovácsi Kastély Német Nemzetiségi Nyelvoktató Általános Iskola részére**

### **Előadó: Varga Éva Teréz elnök**

**Varga Éva Teréz elnök** szóbeli előterjesztésben elmondta, hogy a pápakovácsi Kastély Német Nemzetiségi Nyelvoktató Általános Iskola Igazgatója megkereste, hogy az iskolai “Márton napi” rendezvényt támogassák. Javaslata, 20.000 Ft összegben vásároljanak a rendezvényhez.

A képviselők egyetértettek a javaslattal.

Az elnök kérte a képviselőket a szavazásra:

A képviselő-testület 3 igen szavazattal — ellenszavazat és tartózkodás nélkül — a következő határozatot hozta:

**20/2021. (XI.11.) KNNÖ határozat**

Kup község Német Nemzetiségi Önkormányzat Képviselő-testülete a Pápakovácsi Kastély Német Nemzetiségi Nyelvoktató Általános Iskola részére a Márton napi rendezvényhez 20.000 Ft támogatást biztosít.

A képviselő-testület felhatalmazza az elnököt az együttműködési megállapodás aláírására.

**2.) Támogatás a Vadrózsa Német Nemzetiségi Óvoda részére**

**Előadó: Varga Éva Teréz elnök**

**Varga Éva Teréz elnök** tájékoztatta a képviselőket, hogy a hagyományokhoz híven idén is szeretnének a december 6-i Mikulás ünnepségre édességet vásárolni az óvodások részére. Javaslata kb. 25 ezer ft összegben vásároljanak.

Hozzászólás nem volt, a képviselők támogatták a javaslatot.

Az elnök kérte a képviselőket a szavazásra.

A képviselő-testület 3 igen szavazattal – ellenszavazat és tartózkodás nélkül – az alábbi határozatot hozta:

**21/2021. (XI.11.) KNNÖ határozat**

Kup község Német Nemzetiségi Önkormányzat Képviselő-testülete a kupi Vadrózsa Német Nemzetiségi Óvoda részére Mikulásra kb. 25.000 Ft összegben édességet vásárol.

Felhatalmazza a képviselő-testület az elnököt az együttműködési megállapodás aláírására.

Más tárgy, bejelentés nem volt, az elnök az ülést 9.30 órakor bezárta.

k.m.f.

